เปิดหุ้นเทิร์นอะราวด์ปี 59 (ตลาด mai)
ต่อเนื่องกับเรื่องของผลการดำเนินงบปี สิ้นสุดวันที่ 31 ธันวาคม 2559 ของบริษัทจดทะเบียนในตลาดหลักทรัพย์แห่งประเทศไทย ครั้งนี้ เป็นการนำเสนอบริษัทขนาดเล็กที่อยู่ในตลาดหลักเอ็ม เอ ไอ (mai) สามารถทำกำไรสุทธิ เมื่อเทียบกับงวดเดียวกันของปีก่อนที่ขาดทุน (หุ้นเทิร์นอะราวด์)
11 มี.ค. 2560

เส้นทางนักลงทุน
 
ต่อเนื่องกับเรื่องของผลการดำเนินงบปี สิ้นสุดวันที่ 31 ธันวาคม 2559 ของบริษัทจดทะเบียนในตลาดหลักทรัพย์แห่งประเทศไทย ครั้งนี้ เป็นการนำเสนอบริษัทขนาดเล็กที่อยู่ในตลาดหลักเอ็ม เอ ไอ (mai) สามารถทำกำไรสุทธิ เมื่อเทียบกับงวดเดียวกันของปีก่อนที่ขาดทุน (หุ้นเทิร์นอะราวด์)
นับเป็นเรื่องดีสำหรับบริษัทดังกล่าว เพราะบริษัทที่พลิกกลับมามีกำไรจะช่วยเพิ่มความเชื่อมั่นต่อการลงทุนมากขึ้น เนื่องจากบริษัทพลิกมีกำไรนั่นบอกถึงศักยภาพของบริษัทแล้ว ยังบอกถึงตัวผู้บริหารว่ามีฝีมือในการบริหารจัดการดีขึ้น และทำให้บริษัทเหล่านั่นกลับมามีเสน่ห์
ดังนั้น “ข่าวหุ้นธุรกิจ” รวบรวมข้อมูลบริษัทพลิกมามีกำไรในปี 59 หรือหุ้นเทิร์นอะราวด์ นั่นเอง เพราะมีนักลงทุนบางกลุ่มชอบเล่น แล้วจะได้นำไปพิจารณาในการลงทุนต่อไปในอนาคต โดยการคัดหุ้นที่มีการพลิกมีกำไร เมื่อเทียบกับช่วงเดียวกันของปีก่อนที่ขาดทุน มีอยู่ 10 บริษัท ACAP, TRT, PPM, ADAM, RWI, VTE, OCEAN, TVD, CHOW และARIP ตามลำดับ
บริษัท เอเชีย แคปปิตอล กรุ๊ป จำกัด (มหาชน) หรือ ACAP ผลการดำเนินงานงบปี สิ้นสุดวันที่ 31 ธันวาคม 2559 มีกำไรสุทธิ 212.45 ล้านบาท หรือ 0.84 บาทต่อหุ้น เพิ่มขึ้น 944.97% จากงวดเดียวกันของปีก่อนที่ขาดทุน 25.14 ล้านบาท หรือ 0.20 บาทต่อหุ้น สาเหตุส่วนใหญ่เกิดจากการให้บริการข้อมูลทางโทรศัพท์และธุรกิจด้านเงินเพิ่มขึ้น รวมถึงบริษัทมีดอกเบี้ยรับจากการให้สินเชื่อเพิ่มขึ้น และมีรายได้จากการจัดหาเงินกู้เพิ่มขึ้น
บริษัท ถิรไทย จำกัด (มหาชน) หรือ TRT ผลการดำเนินงานงบปี สิ้นสุดวันที่ 31 ธันวาคม 2559 มีกำไรสุทธิ 61.22 ล้านบาท หรือ 0.20 บาทต่อหุ้น เพิ่มขึ้น 233.17% จากงวดเดียวกันของปีก่อนที่ขาดทุน 45.97 ล้านบาท หรือ 0.15 บาทต่อหุ้น ซึ่งจากรายได้จากการขายเพิ่มขึ้น, รายได้จากการให้บริการสำหรับปีเพิ่มขึ้น, และรายได้จากการให้บริการตามสัญญาก่อสร้างเพิ่มขึ้น
บริษัท พรพรหมเม็ททอล จำกัด (มหาชน) หรือ PPM ผลการดำเนินงานงบปี สิ้นสุดวันที่ 31 ธันวาคม 2559 มีกำไรสุทธิ 18.16 ล้านบาท หรือ 0.06 บาทต่อหุ้น เพิ่มขึ้น 209.55% จากงวดเดียวกันของปีก่อนที่ขาดทุน 16.58 ล้านบาท หรือ 0.10 บาทต่อหุ้น เป็นผลจากรายได้จากการขายเพิ่มขึ้น ประกอบกับบริษัทสามารถบริหารต้นทุนได้ดีกว่าปีก่อนหน้า
บริษัท อาดามัส อินคอร์ปอเรชั่น จำกัด (มหาชน) หรือ ADAM ผลการดำเนินงานงบปี สิ้นสุดวันที่ 31 ธันวาคม 2559 มีกำไรสุทธิ 1,153.08 ล้านบาท หรือ 3.12 บาทต่อหุ้น เพิ่มขึ้น 205.24% จากงวดเดียวกันของปีก่อนที่ขาดทุน 1,095.65 ล้านบาท หรือ 2.96 บาทต่อหุ้น เนื่องจากมีรายได้จากการขายบ้านและที่ดิน, กำไรจากอัตราแลกเปลี่ยน และกำไรจากการจำหน่ายเงินลงทุนในบริษัทย่อยเข้ามาจากปีก่อนไม่มี
บริษัท ระยองไวร์ อินดัสตรีส์ จำกัด (มหาชน) หรือ RWI ผลการดำเนินงานงบปี สิ้นสุดวันที่ 31 ธันวาคม 2559 มีกำไรสุทธิ 14.61 ล้านบาท หรือ 0.02 บาทต่อหุ้น เพิ่มขึ้น 178.01% จากงวดเดียวกันของปีก่อนที่ขาดทุน 18.73 ล้านบาท หรือ 0.03 บาทต่อหุ้น เนื่องจากราคาวัตถุดิบที่ลดลงตามราคาเหล็กในตลาดโลก รวมทั้งการบริหารจัดการต้นทุนอย่างเหมาะสมและมีประสิทธิภาพ
บริษัท วินเทจ วิศวกรรม จำกัด (มหาชน) หรือ VTE ผลการดำเนินงานงบปี สิ้นสุดวันที่ 31 ธันวาคม 2559 มีกำไรสุทธิ 49.78 ล้านบาท หรือ 0.06 บาทต่อหุ้น เพิ่มขึ้น 146.90% จากงวดเดียวกันของปีก่อนที่ขาดทุน 106.14 ล้านบาท หรือ 0.18 บาทต่อหุ้น เป็นผลจากตั้งแต่ไตรมาส3 ปี 59 นอกจากกิจการจะมีรายได้จากธุรกิจรับเหมางานก่อสร้างและงานระบบวิศกรรมที่เป็นธุรกิจหลักแล้ว กิจการเริ่มรับรู้รายได้จากธุรกิจโรงไฟฟ้าพลังงานแสงอาทิตย์ในประเทศฟิลิปปินส์และประเทศพม่าผ่านรายย่อย ทำให้บริษัทมีรายได้จากการขายและบริการเพิ่มขึ้น
บริษัท โอเชี่ยน คอมเมิรช จำกัด (มหาชน) หรือ OCEAN ผลการดำเนินงานงบปี สิ้นสุดวันที่ 31 ธันวาคม 2559 มีกำไรสุทธิ 1.57 ล้านบาท หรือ 0.0023 บาทต่อหุ้น เพิ่มขึ้น 142.10% จากงวดเดียวกันของปีก่อนที่ขาดทุน 3.73 ล้านบาท หรือ 0.0058 บาทต่อหุ้น เป็นผลจากรายได้จากการขายและบริการของบริษัทเพิ่มขึ้น
บริษัท ทีวี ไดเร็ค จำกัด (มหาชน) หรือ TVD ผลการดำเนินงานงบปี สิ้นสุดวันที่ 31 ธันวาคม 2559 มีกำไรสุทธิ 14.36 ล้านบาท หรือ 0.02 บาทต่อหุ้น เพิ่มขึ้น 135.35% จากงวดเดียวกันของปีก่อนที่ขาดทุน 40.61 ล้านบาท หรือ 0.06 บาทต่อหุ้น โดยช่องทาง Online เนื่องจากการขยายตัวของช่องทางการขายทาง Website ทำให้ยอดขายเพิ่มขึ้น และช่องทาง Home Shopping และ TV Shopping จากประสิทธิภาพการนำเสนอรายการสินค้าที่มีคุณภาพ ทำให้ยอดขายเพิ่ม
บริษัท เชาว์ สตีล อินดัสทรี้ จำกัด (มหาชน) หรือ CHOW ผลการดำเนินงานงบปี สิ้นสุดวันที่ 31 ธันวาคม 2559 มีกำไรสุทธิ 32.53ล้านบาท หรือ 0.04 บาทต่อหุ้น เพิ่มขึ้น 129.46% จากงวดเดียวกันของปีก่อนที่ขาดทุน 110.42 ล้านบาท หรือ 0.14 บาทต่อหุ้น เป็นผลจากธุรกิจเหล็กฟื้น และบริษัทลูกมีกำไรแข็งแกร่ง
บริษัท เออาร์ไอพี จำกัด (มหาชน) หรือ ARIP ผลการดำเนินงานงบปี สิ้นสุดวันที่ 31 ธันวาคม 2559 มีกำไรสุทธิ 1.85 ล้านบาท หรือ 0.004 บาทต่อหุ้น เพิ่มขึ้น 118.77% จากงวดเดียวกันของปีก่อนที่ขาดทุน 9.86 ล้านบาท หรือ 0.021 บาทต่อหุ้น เนื่องจากบริษัทได้มีการขยายการให้บริการด้านการตลาดดิจิทัล ตลาดจนการผสมผสารสื่อรูปแบบใหม่ เข้ากับสื่อและบริการที่มีอยู่เดิม
ทั้งนี้บริษัทข้างต้นกว่าจะได้ชื่อว่าเป็น “หุ้นเทิร์นอะราวด์” ต้องผ่านช่วงเวลาที่ยากลำบากของธุรกิจจนสามารถทำกำไรได้เป็นอย่างดีในปี59 
ดังนั้น ฝากผู้บริหารช่วยว่างแผนในการบริหารจัดการธุรกิจให้ดีต่อไป!!
…
 
